


Előterjesztés: Zalakaros Város Önkormányzata Képviselőtestülete 2024. április 25-i ülésére
Napirend címe: Energiahatékonyságot szolgáló fejlesztésre javaslat – Képviselőtestület
                           42/2024. (III.21.) számú határozatának végrehajtása

Készítette: Rubecz Zoltán beruházási ügyintéző

Tisztelt Képviselőtestület!

Előzmény: Zalakaros Város Önkormányzata a 42/2024.(II.21.) számú határozatában energiahatékonyságot szolgáló fejlesztésre kért javaslatot a Közös Hivatal műszaki munkatársaitól. 										        A rendelkezésre álló pénzmaradványt (3 M Ft) figyelembe véve a Zalakarosi Katasztrófavédelmi Örs, Zalakaros Jegenye sor 8 sz. alatti bázisán üzemelő Wolf CGW 24/140 típusú gázkazán cseréje lenne indokolt, mivel annak életkora, folyamatos használata és a sorozatosan jelentkező javítási igénye miatt a további üzemben tartása már gazdaságilag nem indokolható. A mellékelt indikatív árajánlat alapján a javasolt gázkazán (Viessmann Vitodens 111-F B1FS-25 kondenzációs kazán) jobb teljesítmény tartománnyal rendelkezik és megfelel a csere összköltsége a keretösszegnek.                                                                                                                                                                


Határozati javaslat:

A Képviselőtestület
1. Az energiahatékonyságot szolgáló fejlesztési javaslat alapján felkéri a Zalakarosi Közös Önkormányzati Hivatalt, hogy a Zalakarosi Katasztrófavédelmi Örs, Zalakaros Jegenye sor 8 sz. alatti bázisán a gázkazáncserére vonatkozó beszerzési eljárást folytassa le.


Határidő:            2024.05.30. 
Felelős:               Novák Ferenc polgármester 
Operatív felelős:  Bognár Ottó településüzemeltetési ügyintéző

Zalakaros 2024. április 15.		 	         
                       Novák Ferenc
                        polgármester     


  
